Projekts

LATVIJAS REPUBLIKAS MINISTRU KABINETS

2018.gada Noteikumi Nr.

Rīgā (prot. Nr..§)

**Noteikumi par valsts noteikto braukšanas maksas atvieglojumu saņēmēju informācijas sistēmu**

Izdoti saskaņā ar Sabiedriskā transporta pakalpojumu

likuma 141.panta sesto daļu

1. Noteikumi nosaka valsts noteikto braukšanas maksas atvieglojumu saņēmēju informācijas sistēmas (turpmāk – informācijas sistēma) izveidošanas, uzturēšanas un izmantošanas kārtību, informācijas sistēmā iekļaujamo datu apjomu, datu iekļaušanas un saņemšanas kārtību, piekļuves nodrošināšanas kārtību, kā arī iekļauto datu apstrādes kārtību.
2. Informācijas sistēmā iekļauj informāciju par braukšanas maksas atvieglojumu saņēmēja:

2.1. aktuālo braukšanas maksas atvieglojuma kategoriju jeb personas sociālo statusu (turpmāk – personas sociālais statuss);

2.2. aktuālo personai izsniegto identifikācijas līdzekli sabiedriskā transporta pakalpojumu izmantošanai ar braukšanas maksas atvieglojumiem;

2.3. veiktajiem braucieniem sabiedriskajā transportā.

1. Informācijas sistēma nodrošina:
   1. informācijas par aktuālajiem personu sociālajiem statusiem, kas ir par pamatu valsts noteikto braukšanas maksas atvieglojumu izmantošanai sabiedriskajā transportā, un izsniegtajiem identifikācijas līdzekļiem apkopošanu;
   2. precīzu izmantoto valsts noteikto braukšanas maksas atvieglojumu uzskaiti un šim mērķim paredzēto valsts budžeta līdzekļu izlietošanas uzraudzību;
   3. sabiedriskā transporta pakalpojumu pasūtītājiem nepieciešamo informāciju sabiedriskā transporta pakalpojumu nozari reglamentējošos normatīvajos aktos noteikto funkciju nodrošināšanai.
2. Informācijas sistēmā iekļaujamais minimālais informācijas apjoms:

4.1. personas vārds, uzvārds;

4.2. personas kods;

4.3. dzimšanas datums;

4.4. izsniegtā personas sociālo statusu apliecinošā dokumenta numurs un derīguma termiņš;

4.5. personas sociālā statusa veids, termiņš un izmaiņu datums;

4.6. personai izsniegtā identifikācijas līdzekļa numurs un derīguma termiņš;

4.7. informācija par identifikācijas līdzekļa spēkā esamības izmaiņām;

4.8. informācija par personu ar braukšanas maksas atvieglojumiem identificētajiem braucieniem.

1. Informācijas sistēmā iekļautā informācija ir ierobežotas pieejamības informācija.

6. Informācijas sistēmas izmantotāji ir sabiedriskā transporta pakalpojumu pasūtītāji.

7. Informācijas sistēmas uzturēšanu un piekļuvi informācijas sistēmai nodrošina Valsts sabiedrības ar ierobežotu atbildību “Autotransporta direkcija” (turpmāk – Autotransporta direkcija).

8.Informācijas sistēmu izveido, apkopojot:

8.1. Veselības un darbspēju ekspertīzes ārstu valsts komisijas, Valsts bērnu tiesību aizsardzības inspekcijas, Sabiedrības integrācijas fonda un Pilsonības un migrācijas lietu pārvaldes sniegtos datus par personai piešķirtajiem aktuālajiem sociālajiem statusiem, kas ir par pamatu valsts noteikto braukšanas maksas atvieglojumu izmantošanai sabiedriskajā transportā;

8.2. informāciju par braukšanas maksas atvieglojuma saņemšanai aktuālajiem identifikācijas līdzekļiem;

8.3. sabiedriskā transporta pakalpojumu pasūtītāja sniegto informāciju par elektroniski identificētajiem braucieniem.

1. Lai nodrošinātu sistēmā iekļaujamās informācijas sniegšanu elektroniskā veidā, Autotransporta direkcija un šo noteikumu 8.1.apakšpunktā minētās iestādes slēdz starpresoru vienošanos, kurā ietver:

9.1. pušu rekvizītus;

9.2. iesniedzamo datu apjomu un datu iesniegšanas uzsākšanas nosacījumus un termiņus, datu iesniegšanas kārtību;

9.3. identifikācijas un autentifikācijas kārtību;

9.4. datu drošības un personas datu aizsardzības noteikumus;

9.5. informācijas sistēmas pieejamības parametrus;

9.6. sadarbspējas tehniskos parametrus;

9.7. pušu tiesības, pienākumus un atbildību.

10. Lai nodrošinātu republikas pilsētas pašvaldībai piekļuvi sistēmā iekļautai informācijai normatīvajos aktos noteikto funkciju nodrošināšanai elektroniskā veidā, Autotransporta direkcija un republikas pilsētas pašvaldība slēdz līgumu, kurā ietver:

1. 10.1. pušu rekvizītus;
2. 10.2. nododamo un saņemamo datu veidu un apjomu, datu apmaiņas kārtību un termiņus;
3. 10.3. identifikācijas un autentifikācijas kārtību;

10.4. datu drošības un personas datu aizsardzības noteikumus;

10.5.informācijas sistēmas pieejamības parametrus;

10.6. sadarbspējas tehniskos parametrus;

10.7.datu apmaiņas kārtību pasažieru braucienu elektroniskās uzskaites sistēmas darbības traucējumu gadījumā;

10.8. pušu tiesības, pienākumus un atbildību.

11. Šo noteikumu 8.1.apakšpunktā minētās iestādes informāciju par personai piešķirto sociālo statusu un republikas pilsētas pašvaldības informāciju par izsniegtajiem identifikācijas līdzekļiem iesniedz Autotransporta direkcijai ne vēlāk kā nākamajā dienā pēc statusa piešķiršanas (lēmuma pieņemšanas) vai identifikācijas līdzekļa izsniegšanas. Informāciju par sociālā statusa izmaiņām un izmaiņām, kas saistītas ar identifikācijas līdzekļa spēkā esamību, šo noteikumu 8.1.apakšpunktā minētās iestādes un republikas pilsētas pašvaldības aktualizē vismaz reizi diennaktī, nosūtot attiecīgu informāciju Autotransporta direkcijai.

12. Autotransporta direkcija šo noteikumu 11.punktā minēto informāciju informācijas sistēmā iekļauj ne vēlāk kā nākamajā dienā pēc informācijas saņemšanas.

13. Republikas nozīmes pilsētu pašvaldība šo noteikumu 8.3.apakšpunktā minēto informāciju iesniedz Autotransporta direkcijai ietveršanai sistēmā šo noteikumu 10.punktā minētajā līgumā noteiktajā termiņā, bet ne retāk kā reizi mēnesī līdz nākamā mēneša 15.datumam.

14. Noteikumi stājas spēkā 2019.gada 1.janvārī.

Ministru prezidents M.Kučinskis

Satiksmes ministrs U.Augulis

Iesniedzējs: Satiksmes ministrs U.Augulis

Vīza: Valsts sekretārs K.Ozoliņš

08.01.2018 14.30

647

D.Ziemele-Adricka 67028036

Dana.Ziemele-Adricka@sam.gov.lv

I.Brice 67502866

Ilze.Brice@atd.lv

S.Mince, 67686484

Sanita.Mince@atd.lv